Document ID: 32004D0559

KOMISJONI OTSUS,
21. juuni 2004,
milles loetletakse Tšehhi Vabariigi piirkonnad, mis on abikõlbulikud struktuurifondide eesmärgi 2 raames aastatel 2004-2006
(teatavaks tehtud numbri K(2004) 2134 all)
(Autentne on üksnes tšehhikeelne tekst)
(2004/559/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 21. juuni 1999. aasta määrust (EÜ) nr 1260/1999, millega nähakse ette üldsätted struktuurifondide kohta, (1) eriti selle artikli 4 lõiget 4,
olles konsulteerinud piirkondade arengu ja ümberkorraldamise komitee, põllumajandusstruktuuride ja maapiirkondade arengu komitee ning kalanduse ja akvakultuuri struktuurikomiteega,
ning arvestades järgmist:
(1)
Struktuurifondide eesmärgiga 2 toetatakse struktuurilistesse raskustesse sattunud piirkondade majanduslikku ja sotsiaalset ümberkorraldamist.
(2)
Komisjon ja liikmesriigid püüavad tagada, et abi andmisel keskendutakse kõige tõsisematesse raskustesse sattunud piirkondadele kõige kohasemal geograafilisel tasandil.
(3)
Tšehhi Vabariigi puhul on abikõlbuliku rahvaarvu ülempiir määruse (EÜ) nr 1260/1999 artikli 4 lõike 2 alusel 31 % eesmärgiga 1 hõlmamata NUTS II piirkondade elanikest, mis on 370 000 elanikku.
(4)
Komisjon koostab lähtuvalt liikmesriikide ettepanekutest ning kokkuleppel asjaomase liikmesriigiga eesmärgi 2 raames abikõlbulike piirkondade loendi, võttes arvesse liikmesriigi prioriteete,
ON VASTU VÕTNUD KÄESOLEVA OTSUSE:
Artikkel 1
Tšehhi Vabariigi piirkonnad, mis on abikõlbulikud struktuurifondide eesmärgi 2 raames 1. maist 2004 kuni 31. detsembrini 2006, on loetletud käesoleva otsuse lisas.
Artikkel 2
Käesolev otsus on adresseeritud Tšehhi Vabariigile.
Brüssel, 21. juuni 2004

Labels: 19
5
0
9
18
15